《庆元六年七月至儋耳问前守之政改元四年罢归》
宋代·曾丰

吾轻瘴海易烟岚，去岁今辰访古儋。
壹意良民谁似汉，百年循吏莫如谭。
鹗书已费几将上，熊轼犹便再落南。
报政不须入郎选，上方濡笔与公簪。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。